SRIP Tovarne Prihodnosti

Avstrijsko-slovensko HPC srečanje 2022
2022-05-31 - 2022-06-02
Vabimo vas, k udeležbi na srečanju ASHPC22 – avstrijsko-slovenskega srečanja HPC 2022, ki bo potekalo v Seeblickhotelu Grundlsee (Avstrija), 31. maja – 2. junija 2022. Možna bo tudi udeležba preko spleta.

ASHPC22 nadaljuje tradicijo letnih avstrijskih srečanj HPC, ki so potekala med 2015 in 2020, in prvega avstrijsko-slovenskega srečanja HPC v letu 2021: Združevanje znanstvenikov in tehnikov z ozadjem in zanimanjem za superračunalništvo. HPC deluje na mejah računsko izvedljivih problemov in pomaga pri osvajanju novega ozemlja znanosti. Spoznavanje trenutnih omejitev in izmenjava idej o reševanju teh vprašanj je ključnega pomena za nadaljnji razvoj znanstvene in tehnološke konkurenčnosti. ASHPC22 je odlična priložnost za predstavitev in spoznavanje najnovejših rezultatov raziskav ter izmenjavo idej med uporabniki in ponudniki HPC virov.
Oddaja povzetkov za prihajajoča predavanja in promocijski material za ASHPC22 je možna. Razmislite o predložitvi povzetka o svojem delu in strokovnem znanju v zvezi z visokozmogljivim računalništvom (HPC). Natančneje, to lahko vključuje aplikacije HPC, raziskave o HPC grozdih, sistemski inženiring (shramba, programska oprema, omrežje itd.) in katero koli drugo temo, povezano s HPC. Svoj povzetek lahko pošljete preko https://www.ashpc.at/abstract-submission.
Rok za oddajo povzetka je 16. januar 2022, obvestilo o potrditvi pa boste prejeli do 16. februarja 2022.
Prijava za ASHPC22 in delavnico EuroHPC Access and Hands-On je možna na https://www.ashpc.at/registration. Rok za prijavo je 24. februar 2022.
Za dodatne informacije obiščite https://www.ashpc.at/.

E-seminar: ZVO-2 – zakon, ki spreminja pravila ravnanja z okoljem
2022-05-31 09:00 - 12:00 (Europe/Ljubljana)
V aprilu 2022 je pričel veljati Zakon o varstvu okolja (ZVO-2) zato vas vabimo, da se udeležite e-seminarja, ki bo potekal 31. maja, 9.-12. ure.
E-seminar: ZVO-2 – zakon, ki spreminja pravila ravnanja z okoljem – pripravite se sedaj!
Poleg vsebine ZVO-2 bomo na seminarju poiskali tudi odgovore na naslednja vprašanja

Katere so bistvene zahteve Zakona o varstvu okolja?
Kako ZVO-2 vpliva na področje razširjene proizvajalčeve odgovornosti?
Kako posamezne zahteve izpolnjevati v praksi?
Kakšna so nova pravila za prenehanje statusa odpadka?

Komu je izobraževanje namenjeno? Seminar je namenjen vsem podjetjem, ki:

prodajajo na trgu RS izdelke, iz katerih izhaja proizvajalčeva razširjena odgovornost (izdelki v embalaži, električna in elektronska oprema, prenosne baterije/akumulatorji, nagrobne sveče …),
podjetjem, ki za opravljanje svoje dejavnosti potrebujejo okoljevarstveno dovoljenje,
odgovornim za ravnanje z okoljem,
ekologom, presojevalcem in drugim strokovnjakom za okolje,
pristojnim za posege v prostor oziroma v okolje in načrtovalcem posegov,
predstavnikom lokalnih skupnosti, nevladnim organizacijam in drugim državnim institucijam, ki so vključene v uresničevanje zahtev oz. skrbijo za varstvo okolja,

vsem, ki vas zanimajo spremembe okoljske zakonodaje.

Digital Industries Innovation Day 2022
2022-06-02 09:00 - 13:00
Pridružite se 2. junija ob 9. uri v ljubljanskem hotelu Four Points by Sheraton Ljubljana Mons (Pot za Brdom 4) na konferenci Digital Industries Innovation Day 2022, na kateri vam bodo predstavili novosti in rešitve s področij digitalizacije, digitalnih storitev, digitalnih rešitev za energetsko učinkovitost, industrijske avtomatizacije, pogonske tehnike, industrijskih komunikacij in procesne instrumentacije. Vljudno vabljeni!

Če udeležbe na dogodku še niste potrdili, to storite najkasneje do srede 25. maja na e-naslov patricia.spec@siemens.com. Udeležba na konferenci je za vas in sodelavce iz vašega podjetja seveda brezplačna, vendar pa je možna samo ob predhodni prijavi, ki nam omogoča ustrezno načrtovanje dogodka.

Mednarodna konferenca 'Energetska učinkovitost malih in srednje velikih podjetij za zeleno prihodnost'
2022-06-02 09:00 - 17:00
Za zeleni prehod je ena izmed ključnih aktivnosti tudi izboljšanje energetske učinkovitosti in upravljanja z energijo.
Na konferenci bodo ob predstavitvah rezultatov EU Horizon 2020 projekta SMEmPOWER (https://smempower.com/) predstavili primere dobrih praks s področja energetske učinkovitosti, prav tako novosti na področju zakonodaje, kot so
Celoviti nacionalni energetski in podnebni načrt Republike Slovenije (NEPN), Slovenska strategija pametne specializacije, ki je v prenovi ter Slovenske industrijske strategije 2021-2030 in ukrepe, ki omogočajo različne instrumente podpore MSPjem. Z vami bo tudi prof. Grigoris Papagiannes, projektni koordinator, Šola za elektrotehniko in računalništvo Univerza Aristotel v Solunu, iz Grčije.

Hibridna konferenca: v živo in predvajanje v živo preko ZOOM platforme s simultanim prevajanjem SI-ANG, ANG-SI
Prijave na konferenco: https://www.stajerskagz.si/izdelek/mednarodna-konferenca-o-energetski-ucinkovitosti-v-msp-jih-zelena-prihodnost/

Informativni dan in mreženje
2022-06-02 09:30 - 13:30 | Gospodarski zbornici Slovenije, Dimičeva 13, Ljubljana, dvorana A in hibridno
Vabimo vas na brezplačni informativni dan javnega razpisa ZA OKREVANJE IN ODPORNOST S PILOTNO-DEMONSTRACIJSKIMI PROJEKTI.
TERMIN: 2. junij 2022, od 9.30 do 13.30
Dogodek bo potekal v hibridni obliki:

na Gospodarski zbornici Slovenije, Dimičeva 13, Ljubljana, dvorana A

Dogodek je primeren za MSP in velika podjetja.
preko spletne platforme B2Match
Namen javnega razpisa je spodbuditi končne prejemnike k izvajanju razvojne in inovacijske dejavnosti, katere rezultat je izvedba pilotno-demonstracijskih projektov (v nadaljevanju: PD projekti) za razvoj in testiranje oziroma demonstracijo novih ali izboljšanih izdelkov, procesov ali storitev z visoko dodano vrednostjo in s tržnim potencialom, na področju zelenega prehoda in za krepitev odpornosti.
Cilj javnega razpisa je podpreti najmanj 30 konzorcijev za izvedbo PD projektov, ki se osredotočajo na področje krožnega gospodarstva za doseganje okoljskih ciljev ter ciljev v NEPN – Nacionalnega energetskega in podnebnega načrta Republike Slovenije.
Podrobnosti o javnih razpisih:
Javni razpis za okrevanje in odpornost s pilotno-demonstracijskimi projekti
Dogodek bo potekal hibridno – v živo na Gospodarski zbornici Slovenije in on-line preko B2Match platforme, ki nudi odlične možnosti mreženja med podjetji in individualna svetovanja pred, med in po samem dogodku.
PRIJAVA NA DOGODEK
Obvezne predhodne prijave preko spletne prijavnice do 1.6.2022. Število udeležencev v dvorani je omejeno, zato pohitite s prijavami.
Pozor!
Udeleženci, ki ste se prijavili že na informativna dneva, ki sta potekala 16.3.2022 (JR RRI) ali 6.4.2022 (JR Digit in Invest), samo dopolnite vašo obstoječo registracijo v platformo.
PRIJAVNICA in PROGRAM >>

Povezovalni dogodek in info dan za MSP na področju AMULET - The Advanced Materials & Manufacturing United for LightwEighT
2022-06-02 09:45 - 12:30
Spoštovani člani,

Vabimo Vas na 3. Povezovalni dogodek in info dan, dne 2. 6. 2022 od 9:45-12:30 ure: https://virtual-stage.eventtia.com/en/amulet-h2020/stage/199943
Odprt je prvi razpis v okviru H2020 projekta AMULET – The Advanced Materials & Manufacturing United for LightwEighT!
Kam se prijavim?
Projektne predloge zbirajo do 30. junija 2022 do 17:00 (CET) na spletni strani za prijavo: https://bit.ly/3AhKjuH
Fokus:
AMULET se opira na inovacijski potencial MSP, ki želijo ustvariti nove verige vrednosti s spodbujanjem prodora sodobnih lahkih materialov v industrijo.
Osredotočen je na zlitine lahkih kovin, keramične kompozite in kompozite na osnovi polimerov, ter njihovo implementacijo v štirih sektorjih.
Kdo se lahko prijavi?
Iščejo manjše konzorcije z max 3 MSP, ki stremijo k znižanju emisij CO2 in so pripravljena prispevati tehnološke rešitve na področju Lightweight za avtomobilski, vesoljski & aeronavtični, energetski ali gradbeni sektor.
Prednosti:
Izbrani konzorciji bodo prejeli do 120k€ (do 60k€ za vsak MSP) ter podporo pri tehničnem razvoju projekta, kot tudi pri usposabljanju na področju poslovnih vsebin.
Kako sodelujem?
AMULET organizira 3 spletne dogodke za mreženje MSP, ki so zainteresirana za sodelovanje na prvem odprtem razpisu.
MSP bodo preko platforme imela priložnost povezovanja z drugimi podjetji za skupno delo pri pripravi projektnega predloga.

Kje dobim več informacij?
Na uradni spletni strani https://amulet-h2020.eu/

21. Okoljski dan gospodarstva
2022-06-03 09:00 - 16:00 | Hotel Rikli, Bled, Cankarjeva cesta 4, 4260 Bled
Člane SRIPa ToP vljudno vabimo na tradicionalni 21. Okoljski dan gospodarstva, ki bo po dvoletnem premoru ponovno potekal v živo dne 3. junija 2022, ob 9:00 v Hotelu Rikli, na Bledu.
V okviru “trajnostnega ravnanja z okoljem”, kot ene od horizontalnih tem SRIPa Tovarne prihodnosti, bomo na dogodku podelili Potrdila za področje trajnostnega ravnanja z okoljem v okviru SRIP Tovarne prihodnosti – Srednje in malo za podnebno nevtralno. V pilotnem projektu so sodelovala tri podjetja SRIP ToP. Razkrijemo jih v petek, 3. junija 2022 na Bledu v hotelu Rikli.
Kotizacije ni.
Program in prijava >>>

7. Teden Kemijskega inštituta
2022-06-06 - 2022-06-10
Med 6. in 10. junijem 2022, bo potekal 7. Teden Kemijskega inštituta, kateri bo takrat na široko odprl vrata tako strokovni kot širši javnosti. Pripravljajo vrsto zanimivih predavanj in omizij, najbolj vedoželjni boste lahko pokukali v njihove laboratorije ter se seznanili z življenjem raziskovalk in raziskovalcev, najmlajše pa bodo pritegnile zabavne delavnice.

Predavanja in omizja
Na strokovnih predavanjih boste lahko prisluhnili lanskima Preglovima nagrajencema, prof. dr. Kristini Gruden, ter izr. prof. dr. Blažu Likozarju. V okviru Preglovega kolokvija bo predaval prof. dr. Michael S. Silverstein, v sklopu predavanj Forum40 pa se bo predstavila dr. Anja Kopač Lautar.
Širši javnosti namenjena bo denimo razprava z naslovom Antikythera, antični pogled v vesolje. Prof. dr. Jure Zupan bo z doc. dr. Andrejem Gasparijem, predstojnikom Oddelka za arheologijo na Filozofski fakulteti Univerze v Ljubljani, ter našim sodelavcem dr. Drejcem Kopačem razpravljal ne le o preteklem in današnjem vedenju o vesolju, ampak tudi o neizbežnem povezovanju med različnimi znanstvenimi panogami. Sogovorniki se bodo dotaknili tudi vrhunske raziskovalne infrastrukture, ki jo pri svojem delu potrebujejo raziskovalke in raziskovalci.
Navdihujoče bo tudi predavanje našega mednarodno priznanega fotografa Arneta Hodaliča z naslovom Znanost in fotografija.
Na treh omizjih boste lahko prisluhnili razpravi o pomenu novega Zakona o znanstvenoraziskovalni in inovacijski dejavnosti, o načrtih Slovenije na področju razvoja modernih baterijskih sistemov, ter tudi o smernicah trajnostnega razvoja.

Predstavitve, delavnice, razstava
Na mednarodni dan zelenih streh, 6. junija, bodo širši javnosti, v sodelovanju z Botaničnim vrtom Univerze v Ljubljani, predstavili rastlinske zaklade inštitutskega strešnega vrta. Ozelenjena streha Preglovega raziskovalnega centra namreč predstavlja modelni primer nadomestnega rastišča več kot 40-im avtohtonim slovenskim rastlinskim vrstam in je kot taka edinstvena varuhinja slovenske biodiverzitete.
Za najmlajše letos pripravljajo tudi dve zabavni delavnici: Molekularni cukrčki in Super eksperimenti.
Ob zaključku Tedna Kemijskega inštituta pa bodo odprli še zanimivoumetniško razstavo prof. dr. Franca Soline.

Nova epizoda podkasta
V okviru Tedna Kemijskega inštituta bodo objavili tudi posebno epizodo inštitutskega podkasta Vzeto na znanje, v katerem bomo gostili Iva Boscarola, ustanovitelja podjetja Pipistrel. Z njim bomo razpravljali o brezogljičenju in trajnostni mobilnosti naslednjih generacij, prihodnosti shranjevanja električne energije, razvoju modernih baterijskih sistemov ter obetavnih vodikovih tehnologijah, ki so za mobilnost prihodnosti neizbežne. Dotaknili se bodo tudi neštetih izzivov vodenja visokotehnološkega podjetja in priložnosti za tovrstna podjetja v Sloveniji.

Teden odprtih vrat z ogledi inštituta
V tem tednu bo na znanstvenoraziskovalni ustanovi potekal tudi Teden odprtih vrat. Vsak dan bodo, po vnaprej pripravljenem urniku, pripravili ogled katerega izmed njihovih laboratorijev. Za ogled bo potrebna prijava, saj bo število udeležencev omejeno. Urnik in teme ogledov preverite > TUKAJ
Vljudno vabljeni!
—–
URNIK DOGODKOV

Ponedeljek, 6.6.2022
10.00 > Okrogla miza: Kaj pri naša novi zakon na področju znanosti
13.00 > Predavanje: izr. prof. dr. Blaž Likozar: Večravensko razumevanje katalize z modeliranjem – od atomov do tovarn
14.00 > Ogled inštituta
15.00 > Predstavitev: Zakladi zelene strehe – ogled zelene strehe Kemijskega inštituta in predstavitve monografije

Torek, 7.6.2022
09.00 > Jutranja kava: Antikythera – od antične visoke tehnologije do zvezd
14.00 > Ogled inštituta
15.00 > Okrogla miza: Kakšne oblike je trajnost? (dogodek poteka v Muzeju za arhitekturo in oblikovanje)

Sreda, 8.6.2022
09.00 > Ogled inštituta
10.00 > Delavnica za vrtce: Super eksperimenti
13.00 > Forum40: dr. Anja Kopač Lautar: Kaj se dogaja z baterijami na kvantnem nivoju?
17.00 > Delavnica za otroke: Super eksperimenti

Četrtek, 9.6.2022
9.00 > Ogled inštituta
10.00 > Predavanje: Arne Hodalič: Znanost in fotografija
13.00 > Preglov kolokvij: prof. dr. Michael Silverstein: Accessing Innovative Polymers through Emulsion Templating
17.00 > Delavnica za otroke: Molekularni cukrčki

Petek, 10.6.2022
9.00 > Ogled inštituta
10.00 > Okrogla miza: Izzivi razvoja in proizvodnje baterij – kje je Slovenija?
13.00 > Predavanje: prof. dr. Kristina Gruden: Razkrivanje mehanizmov imunske signalizacije pri rastlinah
18.00 > Otvoritev umetniške razstave: Franc Solina: Grobi in obdelani kamen

Fokusna skupina Odbora za razvoj človeških virov v SRIP Tovarne prihodnosti
2022-06-07 09:30 - 14:30 | Gospodarska zbornica Slovenije, Dimičeva ulica 13, Ljubljana, 1000, Slovenia
Vabimo vas na fokusno skupino v okviru skupnega razvoja človeških virov projekta SRIP ToP, ki bo
7. junija 2022 ob 9.30 do 14.30 na Gospodarski zbornici Slovenija, Dimičeva 13, Ljubljana, v dvorani G.
V okviru fokusne skupine SRIP ToP bodo predstavljene dosedanje aktivnosti skupnega razvoja človeških virov in smernice za nadaljnje delo. Predstavljene bodo oblikovane splošne in specifične kompetence s strani ekspertne skupine za skupni razvoj človeških virov in sodelujočih inštitucij znanja za profile prihodnosti.
Vabimo vas, da z vašimi mnenji prispevate k verifikaciji in oceni pomembnosti oblikovanih kompetenc za fokusna področja SRIP ToP.
Veseli bomo, če se boste udeležili fokusne skupine SRIP ToP.

PRIJAVA

Gospodarska delegacija: “Coop 4 Electronic Based Systems”- Slovenija in južna Avstrija
2022-06-08 07:00 - 18:00
Motnje v svetovnih dobavnih verigah krepijo regionalne vezi. Slovenska podjetja, tudi tista izven elektronske panoge, imajo potencial za vključitev v vrednostne verige proizvodnje elektronskih komponent.
Beljak je eden glavnih centrov evropske mikroelektronike. Inovativna mednarodna podjetja, zagnane raziskovalne institucije in gospodarstvu prilagojen izobraževalni sistem uvrščajo deželo na drugi strani Karavank na svetovni zemljevid najboljših poslovnih lokacij.
Pridružite se nam in spoznajte glavne akterje panoge mikroelektronike! Poleg ogleda podjetij LAM Research in Ortner Reinraumtechnik, visoke strokovne šole FH Kärnten in raziskovalnega centra Silicon Austria Labs, prirejamo tudi mreženje s člani grozda Silicon Alps Cluster in drugimi podjetji iz avstrijske Koroške.
Teme: senzorji, mobilnost, inteligentni brezžični sistemi, močnostna elektronika, vgrajeni sistemi, industrija 4.0, internet stvari (IOT), AI, 5G, čisti prostori, mehatronika, proizvodne tehnologije, tehnično preizkušanje in analiziranje, hitra izdelava prototipov.
Pomembne informacije:

Dogodek je za slovenska podjetja brezplačen in vključuje skupni prevoz z avtobusom, oglede
po programu, kosilo z mreženjem in B2B sestanke.
Program se bo odvijal v angleškem jeziku.
Za vstop v Avstrijo in s tem udeležbo na delegaciji aktualno še vedno velja pogoj
PCT (12.05.2022).

Program in prijava: https://carinthia-meets-slovenian-companies.b2match.io/
Prijave na dogodek sprejemamo najkasneje do 30. maja 2022.
Udeleženci ob prijavi na B2Match platformi ustvarite svoj profil in rezervirate sestanke z udeleženci dogodka. Prosimo vas, da pripravite celovit opis vašega podjetja in ponudbe, da bo izbor preko B2Match platforme lažji in atraktivnejši. Sestanki bodo potekali na dan dogodka v živo.
Več podrobnosti v priloženem vabilu.

Dogodek Industrije 4.0 - Predvidljivost
2022-06-09 09:15 - 14:30 | ETI Elektroelement d.o.o. Obrezija 5, 1411 Izlake
V okviru SRIP ToP grozd Pametne tovarne vas vabimo na dogodek Industrije 4.0 – Predvidljivost, ki bo potekal 9. junija 2022 v živo na sedežu podjetja ETI Elektroelement d.o.o.

Na dogodku bomo spoznali in izmenjali dobre prakse iz predzadnjega nivoja zrelosti pametne tovarne – Predvidljivost. V fazi predvidljivosti lahko podjetja z uporabo digitalnih orodij kot so umetna inteligenca in simulacije predvidijo dogajanja v prihodnosti in na podlagi teh ustrezno ukrepajo.

Program dogodka
8.30 – 9.00 – Zbor udeležencev in jutranja kava
Pozdrav organizatorjev
9.00 – 9.05 – Andreja Hlišč, koordinatorka grozda Pametne Tovarne
9.05 – 9.15 – mag. Mitja Koprivšek, direktor Strateški razvoj proizvodov
Osrednji predavanji
9.15 – 9.50
Predvidljivost v pametnih tovarnah z digitalnimi dvojčki in umetno inteligenco
prof. dr. Niko Herakovič, dr. Hugo Zupan in dr. Miha Pipan LASIM, Fakulteta za strojništvo, Univerza v Ljubljani
9.50 – 10.15
Primer dobre prakse podjetja ETI Elektroelement d.o.o. in predstavitev nove linije
10.15 – 10.30 – Vprašanja in odgovori
10.30 – 11.00 – Odmor
Ogled podjetja in mreženje
11.00 – 12.00 – Ogled podjetja ETI Elektroelement d.o.o. in nove linije
12.00 – 13.00 – Mreženje in lahko kosilo
Primeri dobrih praks iz podjetij
13.00 – 13.20 – MINILOAD avtomatsko skladišče za zabojnike
Luka Lenart in Martin Štular, Danfoss Trata, d.o.o.
13.20 – 13.40 – Kako do operativne odličnosti proizvodnih procesov z uvedbo rešitve Sinapro
Marko Mandelj, Kolektor Sisteh d.o.o.
13.40 – 14.00 – Primer dobre prakse iz podjeta Hidria d.o.o.
Franci Volarič, Hidria d.o.o.
14.00 – 14.30 – Vprašanja in odgovori
Prijava na dogodek >>
Dogodek bo potekal v živo 9. junija v ETI Elektroelement d.o.o.
Obrezija 5, 1411 Izlake. Parkiranje je zagotovljeno.
Število mest je omejeno na 30 udeležencev.
Dogodek organizirajo grozd Pametne tovarne (SRIP Tovarne prihodnosti), ki deluje v okviru Zbornice elektronske in elektroindustrije na GZS, ETI Elektroelement d.o.o. in Zasavska gospodarska zbornica.
Kontakt za dodatna vprašanja: Rok Živec – rok.zivec@gzs.si (telefonska številka +386 41 397 871)
*****
SPLOŠNI POGOJI PRIJAVE:
Za člane grozda Pametne tovarne SRIP-a Tovarne prihodnosti je udeležba brezplačna.

Število udeležencev je omejeno na maksimalno 30 oseb.

Kotizacija znaša 140 EUR brez DDV in poleg programa vključuje še gradivo, prehrano ter osvežilne napitke. Navedena kotizacija velja za nečlane Gospodarske zbornice Slovenije.

Popusti:

20% popust za drugega in tretjega udeleženca iz istega podjetja; nadaljnji udeleženci nimajo popusta.
20% popusta za člane GZS in 40% člane ZEE.

Popusti se ne seštevajo.

Plačilo, izdaja računa in odpoved:
Račun bo izdan po zaključku dogodka. V primeru odpovedi prijave do 7.6. 12h vam bomo zaračunali manipulativne stroške v višini 40 EUR kotizacije glede na prijavljeno udeležbo, v primeru kasnejše odpovedi vam bomo zaračunali celotno kotizacijo glede na prijavljeno udeležbo. Dogodka se lahko udeleži drug udeleženec, vendar je treba zamenjavo napovedati. Obvestila o odpovedih ali zamenjavah se pošilja na enak način in na isti naslov, kot prijave.

SIQ Izobraževanje: Vodja delovne skupine v proizvodnji
2022-06-14 09:00 - 15:00
Vodje delovnih skupin v proizvodnji so hrbtenica proizvodnega procesa.
Vodje poskrbijo za visoko storilnost in zavzetost zaposlenih na linijah, za stroji, napravami, roboti in računalniki.
Vodje potrebujejo tudi širše poznavanje proizvodnega procesa ter veščine vodenja.
Program usposabljanja je v skladu s standardom strokovnih znanj in spretnosti za nacionalno poklicno kvalifikacijo (NPK) »vodja delovne skupine v proizvodnji«. Vodje pridobijo nabor znanj, zahtevanih v poklicnem standardu za pridobitev NPK vodja delovne skupine v proizvodnji.
ZAKAJ PRIDOBITI NACIONALNO POKLICNO KVALIFIKACIJO?

Da formalno potrdite z delovnimi izkušnjami pridobljena znanja, spretnosti in kompetence.
Da se lažje zaposlite.
Da pridobite listino, ki je veljavna v vseh državah EU.

Sistem nacionalnih poklicnih kvalifikacij (NPK) omogoča, da nacionalno poklicno kvalifikacijo lahko pridobite na osnovi priznavanja predhodno pridobljenih listin o usposobljenosti in drugih dokazil.

Prednost 4-dnevnega usposabljanja je v načinu izvedbe, saj udeleženci ob zaključku usposabljanja predstavite projektno nalogo, ki je dodano vrednost v obliki rešitve posameznega problema/izziva organizacije ter pridobite naziv »vodja delovne skupine v proizvodnji«.
Usposabljanje zaključite s predstavitvijo rešitve iz svojega delovnega okolja v obliki projektne naloge.
Vodje pridobijo:

znanje o razumevanju obsega procesa proizvodnje,
razumevanje pričakovanj managementa,
znanje in veščine za vodenje procesa proizvodnje,
znanje o metodah in tehnikah operativne odličnosti proizvodnje,
veščine vodenja in komuniciranja, potrebne za vodenje delovnih skupin,
znanje, kako preprečevati oz. učinkovito reševati konflikte med zaposlenimi, ki negativno vplivajo na delovne procese,
razumevanje, zakaj so spremembe pomembne in zakaj usmerjenost v agilno miselnost ni le trend,
smernice za prenos znanja in izkušenj svojim sodelavcem.

Organizacija pridobi:

večjo učinkovitost delovnih skupin,
razvoj novih vrednot po načelu sodelovanja in zaupanja,
usposobljen kader za doseganje ciljev v proizvodnji.

PROGRAM
1. dan: Proizvodnja in proizvodni proces, 25. maj
1.1 Vodenje proizvodnega procesa

definicija procesa proizvodnje
aktivnosti obvladovanja procesa
zagotavljanje (doseganje) rezultatov delovne skupine
spremljanje rezultatov (ciljev)
produktivnost in učinkovitost (OEE)
vitka linija in zapravljanja v proizvodnji
urejenost delovnega mesta (5S)
predaja izmene
obvladovanje sprememb

1.2 Kakovost in orodja zagotavljanja kakovosti

pojem kakovosti
statistična orodja za zagotavljanje kakovosti
kriterij kakovosti
reševanje reklamacij
osnovne zahteve standarda ISO 9001
princip notranjih kupcev in dobavitelje

2. dan: Vloga vodje in vodenje delovne skupine, 1. junij

uspešno vodenje delovne skupine
vodenje in doseganje ciljev
vloga in naloge vodje delovne skupine
LEAN vodenje: Kaj je smisel in cilj takega vodenja?
pomen vrednot za vodenje
odgovornost vodje
aktivno vodenje
operativna odličnost
timsko delo
usposabljanje delavcev, večopravilnost

3. dan: Komunikacija in motivacija delovne skupine, 7. junij
3.1 Komunikacija v delovni skupini

pogoji za dobro komunikacijo
sporočanje in razumevanje
vizualizacija in komunikacija
povratne informacije
moč besednjaka
komunikacija v skupini
vodenje sestankov
največje napake pri komuniciranju

3.2 Motiviranje delavcev

kaj je motivacija
kako motivirati posameznika
kako motivirati delovno skupino
komunikacija za motiviranje
pohvala ali graja

4. dan: Izdelava in e-predstavitev zaključnih nalog udeležencev, 14. junij
S pomočjo mentorja boste pripravili projektno nalogo s svojega področja dela. Cilj izdelave projektne naloge je dodati vaši organizaciji dodano vrednost v obliki rešitve posameznega problema/izziva organizacije. Na zadnjem srečanju bodo udeleženci usposabljanja predstavili projektne naloge. Z uspešno predstavitvijo projektne naloge boste ob zaključku programa pridobili naziv »vodja delovne skupine v proizvodnji«.
Trajanje usposabljanja: Skupaj 4 dni; 3 dni (od 9. do 15. ure), zadnji dan spletna izvedba (časovni okvir se dogovori naknadno).
Vabimo:

vodje proizvodnje,
mojstre, vodje izmen in proizvodnih oddelkov,
vse, ki želite pridobiti strokovna znanja in spretnosti v skladu s standardom za nacionalno poklicno kvalifikacijo (NPK) »vodja delovne skupine v proizvodnji« (pogoj za pridobitev poklicne kvalifikacije je srednja poklicna izobrazba).

Način dela:

Oddajanje vsebine v skladu s standardom strokovnih znanj in spretnosti za nacionalno poklicno kvalifikacijo (NPK) »vodja delovne skupine v proizvodnji«,
vprašanja in odgovori za preverjanje razumevanja vsebine,
izdelava nalog (uporaba pridobljenega znanja v svojem proizvodnem procesu),
interaktivna podpora predavatelja,
izdelava in predstavitev projektnih nalog.

Če želite izvedbo v vaši organizaciji v zaključeni skupini, bosta program in trajanje prilagojena ciljem in zahtevam vaše organizacije.

Dobre prakse pametnih tovarn
2022-06-15 08:30 - 12:00 | Gospodarska zbornica Slovenije, Dimičeva ulica 13, Ljubljana, 1000, Slovenia
Šesti v seriji dogodkov Dobre prakse pametnih tovarn bo 15. junija 2022.
Na dogodkih Dobre prakse pametnih tovarn gostijo proizvodna podjetja, ki iz prve roke predstavljajo dobre prakse s področja uvajanja IT rešitev za podporo proizvodnje, digitalne evolucije pri optimizaciji proizvodnje, pametne avtomatizacije, vitke proizvodnje, robotizacije, optimizacije procesov, uvajanja rešitev industrije 4.0, digitalnega dvojčka, pomembnosti organizacijske kulture na poti do digitalizacije, industrijskega omrežja 5G, uporabe umetne inteligence, prilagajanja operacij strojev in robotov v realnem času, kibernetske varnosti, prediktivnega vzdrževanja, interneta stvari, …
Na preteklih dogodkih smo se seznanili z dobrimi praksami podjetij: Adria Dom, Atlantic Grupa, BeeIN, BSH Hišni aparati Nazarje, CADCAM Group, Cinkarna Celje, Danfoss Trata, ETA Cerkno, ETI Elektroelement, FLEX, Helios, Hella Saturnus Slovenija, IMP Armature, Incom, Intra lighting, Iskra, Iskraemeco, Iskratel, Kibernova, Kolektor, Knauf Insulation, KPMG poslovno svetovanje, Ljubljanske mlekarne, Marmor Hotavlje, Metronik, Polycom, Ptica – zavod Kranj, Rimac Automobili, RLS Merilna tehnika, Siemens Slovenija, S&T Slovenija, Štore Steel, Talum in TPV.
Dodatne informacije in prijava

4. Povezovalni dogodek in info dan za MSP na področju AMULET - The Advanced Materials & Manufacturing United for LightwEighT
2022-06-15 10:00 - 12:00
Vabljeni na 4. Povezovalni dogodek in info dan, dne 15. 6. 2022 od 10:00-12:00 ure: https://virtual-stage.eventtia.com/en/amulet-h2020/stage/205726

Odprt je prvi razpis v okviru H2020 projekta AMULET – The Advanced Materials & Manufacturing United for LightwEighT!
Kam se prijavim?
Projektne predloge zbirajo do 30. junija 2022 do 17:00 (CET) na spletni strani za prijavo: https://bit.ly/3AhKjuH
Fokus:
AMULET se opira na inovacijski potencial MSP, ki želijo ustvariti nove verige vrednosti s spodbujanjem prodora sodobnih lahkih materialov v industrijo.
Osredotočen je na zlitine lahkih kovin, keramične kompozite in kompozite na osnovi polimerov, ter njihovo implementacijo v štirih sektorjih.

Kdo se lahko prijavi?
Iščejo manjše konzorcije z max 3 MSP, ki stremijo k znižanju emisij CO2 in so pripravljena prispevati tehnološke rešitve na področju Lightweight za avtomobilski, vesoljski & aeronavtični, energetski ali gradbeni sektor.
Prednosti:
Izbrani konzorciji bodo prejeli do 120k€ (do 60k€ za vsak MSP) ter podporo pri tehničnem razvoju projekta, kot tudi pri usposabljanju na področju poslovnih vsebin.

Kako sodelujem?
AMULET organizira spletne dogodke za mreženje MSP, ki so zainteresirana za sodelovanje na prvem odprtem razpisu.
MSP bodo preko platforme imela priložnost povezovanja z drugimi podjetji za skupno delo pri pripravi projektnega predloga.

Kje dobim več informacij?
Na uradni spletni strani https://amulet-h2020.eu/

Webinar: Proven Ways to Get Your Supply Chain Back on Track
2022-06-15 18:00 - 19:00
Približno 25 % malih proizvodnih podjetij pravi, da se krč dobavne verige slabša, približno ena tretjina podjetij pa pravi, da je pridobivanje osnovnih zalog v njihove obrate največji izziv, s katerim se še vedno soočajo. Čeprav se za nekaj velikih podjetij z globokimi žepi stvari morda izboljšujejo, obvladovanje pomanjkanja materiala ostaja velika ovira za proizvodna podjetja.
Družba Aptean je anketirala proizvodna podjetja o tem, kako huda je težava in kaj počnejo, da bi premagali izzive. Na spletnem seminarju bodo delili, katere strategije delujejo in kaj lahko podjetja storijo, da zagotovijo oskrbo, saj se motnje v dobavni verigi nadaljujejo. Avtomatizacija nekaterih ali vseh operacij dobavne verige je bila ključnega pomena za podjetja, ki pravijo, da se vračajo nazaj v normalno stanje ali skoraj normalno stanje.
Udeležite se spletnega seminarja ter odkrijte rezultate raziskav in prilagojene predloge. Razpravljali bodo o strategijah, ki se izvajajo glede na velikost in zrelost podjetja, vključno z:

Kako dati prednost upravljanju dobavne verige v vaši strategiji digitalne preobrazbe
Najboljše prakse za prepoznavanje in preverjanje alternativnih dobaviteljev, da vam ponudijo nadaljnje, zanesljive možnosti, ko dobava ne poteka po načrtu
Najboljši nasveti za povečanje prepoznavnosti in sodelovanja z zanesljivimi digitalnimi procesi

Dodatne informacije in prijava

Digitalne tehnologije kot podporniki pospeševanja prehoda v krožno gospodarstvo za MSP v območju Alp in Podonavja
2022-06-16 09:00 - 14:00 | Tehnološki park Ljubljana
SRIP ToP v sodelovanju s TP LJ in MIZŠ vabi na dogodek z delavnico Digitalne tehnologije kot podporniki pospeševanja prehoda v krožno gospodarstvo za MSP v območju Alp in Podonavja, ki bo potekal v četrtek, 16. 6. 2022 od 9.00 do 14.00. v Tehnološkem parku Ljubljana.
vabimo vse zainteresirane deležnike na dogodek z delavnico na temo pospeševanja prehoda in podpore malim in srednje velikim podjetjem (MSP) v Sloveniji v krožno gospodarstvo s pomočjo digitalizacije ter iskanje
potencialnih sinergij med alpsko in podonavsko regijo za pospešitev tega prehoda. Dogodek bo potekal v četrtek, 16.6.2022 od 9.00 do 14.00 na Tehnološkem parku Ljubljana, stavba B,
v pritličju – dvorana B2/B3.
Dogodek, ki ga organiziramo Institut Jožef Stefan (IJS), Tehnološki park Ljubljana (TPLJ) ter Ministrstvo za izobraževanje, znanost in šport (MIZŠ), bo bo potekal v okviru dveh projektov, in sicer Circular4.0 (Interreg Območje Alp) ter GoDanuBio (Interreg Podonavje).
Na dogodku bodo predstavljeni ključni rezultati projekta Circular4.0 ter izbrani uspešni primeri pilotov krožne in digitalne transformacije v Sloveniji, ki so bili identificirani v okviru usposabljanja Circularity Acceleration Training 4.0 (t.i. CAT4.0). Predstavljeni bodo tudi ključni dosedanji rezultati projekta GoDanuBio, ki naslavlja teme krožnega(bio)gospodarstva v ruralnih območjih. Temu bo sledila skupna Circular4.0 in GoDanuBio soustvarjalna delavnica, kjer bodo mapirane aktualne in bodoče aktivnosti S3 v povezavi s krožnim gospodarstvom in digitalizacijo, da se uskladijo z aktivnostmi Circular4.0 akcijskega načrta in potrebami projekta GoDanuBio (krožno gospodarstvo na podeželju in biogospodarstvo). Sledili bodo zaključki delavnice in priporočila za nadgradnjo Circualr4.0 akcijskega načrta. Izpostavljene bodo tudi potencialne sinergije s projektom GoDanuBio.

Dogodek bo potekal v živo in se je nanj potrebno prijaviti. Vljudno vas prosimo, da se prijavite
na povezavi: https://forms.gle/wXHBQppim1BXNVrY7
Prijave sprejemamo do torka, 14.6.2022 do 14.00 oz. do zapolnitve mest. Dogodek je brezplačen.
Dodatne informacije o dogodku: Majda Potokar (majda.potokar@tp-lj.si) in Peter Kumer (peter.kumer@gov.si)
VABILO >>
PROGRAM >>

E-strokovno srečanje s področja avtomobilske industrije: Ali smo pripravljeni na izzive kupcev?
2022-06-16 10:00 - 11:30
Na strokovnem srečanju želimo skupaj z vami spregovoriti o tem, kako dosegati pričakovanja in zahteve kupcev avtomobilske industrije (tudi zahtev kupcev branž serijske proizvodnje npr. bela tehnika, letalska industrija, elektronske naprave, farmacija, medicina …), kako zagotavljati visokokakovostne izdelke, ki izpolnjujejo ali presegajo pričakovanja strank, kako zagotavljati ustrezne količine in roke dobav ter kako ohranjati in nadgrajevati znanje ter kompetence zaposlenih, da bodo lahko izpolnjevali vsa ta pričakovanja in zahteve.
Danes večina avtomobilskih proizvajalcev od dobaviteljev zahteva poznavanje in uporabo enega ali več osnovnih orodij avtomobilske industrije. Zato lahko le organizacije, katerih zaposleni imajo ustrezna znanja (Core Tools), svojim naročnikom zagotavljajo, da bodo zahteve standarda IATF 16949 ter veljavnih referenčnih priročnikov o zagotavljanju kakovosti izpolnjene.

PROGRAM

URA
TEMA
PREDAVATELJ

10:00–10:25
IZ PRAKSE ZA PRAKSO

Osnovna orodja kakovosti v avtomobilski industriji — Core tools
Uporaba »Core tools« v celoti, ne delno
Predstavitev ključnih ugotovitev s presoj doma in v tujini
Kaj lahko že jutri prenesemo v prakso

Mag. Dušan Zorc

10:25–10:45
GOST IZ PRAKSE

Projektno vodenje in uporaba APQP v praksi
Komuniciranje s kupci in interna komunikacija v praksi
Primer iz prakse

Mišel Zupančič, Plamtex d.o.o.

10:45–11:05
GOST IZ PRAKSE

Pri reševanju reklamacij s postopkom 8D je potrebno upoštevati tudi analizo FMEA
Pasti in stranpota pri načrtovanju in izvajanju notranjih presoj – opolnomočenje vseh udeležencev
Primer iz prakse

Anton Petrič, TPV Automotive d.o.o.

11:05–11:25
Vprašanja udeležencev/diskusija/izmenjava mnenj

11:25–11:30
Kratek povzetek in zaključek srečanja

People-Robot Collaboration: Working in Harmony
2022-06-16 19:00 - 20:00
Pridružite se na izobraževalnem srečanju o tem, kako kolaborativne rešitve ustvarjajo harmonijo med ljudmi in roboti, ki omogočajo robotom delo in ljudem, da delajo na način, ki je zanje bolj naraven. Uporaba robotov in umetne inteligence skupaj z ljudmi lahko odpravi naloge, ki bi jih ljudje običajno opravljali, kot je več kilometrov hoje na dan pri potencialno ekstremnih temperaturah v skladišču. S kolaborativnimi rešitvami se lahko ustvari iskane skladiščna delovna mesta, tako da se ljudem omogoči bolj stimulativno delo in jim omogoči pomoč tehnologije za povečanje njihove produktivnosti.
Ključne tematike seminarja:

Naučite se, kako narediti svoje skladiščne operacije pametnejše in s tem lažje za upravljanje ob naraščajoči kompleksnosti
Odkrijte, kako izboljšati natančnost, optimizirati delo in bolje izkoristiti prostor za izboljšanje učinkovitosti
Naučite se dodeljevati delo na podlagi prednosti za optimizacijo sodelovanja med ljudmi in roboti
Odkrijte, kako izboljšati produktivnost z ustvarjanjem bolj izpolnjujočih delovnih mest za vaše zaposlene v skladišču

Webinar: The Journey to Industrial Sustainability
2022-06-16 20:00 - 21:00
Skoraj vsaka večja organizacija si je zadala trajnostne cilje, vendar jih velika večina ne ve, kje začeti. Kot priznano vodilno podjetje na področju trajnosti se je Schneider Electric posvetoval s podjetji iz seznama Fortune 500 o razlikah med emisijami 1., 2. in 3. obsega ter o tem, kako izkoristiti obstoječe rešitve za zmanjšanje ogljičnega odtisa.
Na spletnem seminarju se boste naučili nasvetov in najboljših praks, pridobljenih iz izkušenj pri delu s strankami v preteklih letih, kako lahko naredite prve ključne korake na lastni trajnostni poti in raziskali industrijsko trajnost onkraj emisij.
Na seminarju boste:

Naučili se razlik med emisijami obsega 1, 2 in 3
Odkrili nasvete in najboljše prakse za doseganje vaših trajnostnih ciljev
Raziskali industrijsko trajnost poleg emisij

Dodatne informacije in prijava

E-seminar: Zakonski predpisi in praktični nasveti za rokovanje s kemikalijami v organizaciji
2022-06-20 09:00 - 16:00
Opis teme

Za izboljšanje varovanja zdravja ljudi in okolja pred tveganji, ki jih lahko povzročijo kemikalije, je sprejetih in objavljenih precej zakonskih predpisov, kot so Zakon o kemikalijah, Uredba REACH, Uredba CLP, Pravilnik o varovanju delavcev pred tveganji zaradi izpostavljenosti kemičnim snovem pri delu, zato je pomembno, da organizacije poznajo in razumejo te predpise, jih upoštevajo ter jih znajo vpeljati v svoje organizacije.
Namen
Namen izobraževanja je, da bi vsak delodajalec in delavec:

lahko prepoznal in znal prepoznati uporabljene kemične snovi v vsaki fazi delovnega procesa,
poznal ukrepe za varno in zdravo delo, zahtevane za vsako snov, s katero ravna,
poznal mesto hranjenja varnostnih listov, znal varnostne liste uporabljati in si jih razlagati,
poznal navodila za varno in zdravo delo in se po njih tudi ravnal,
izvajal monitoringe tam, kjer so zahtevani na podlagi kemijske ocene tveganja,
zagotavljal pravilno skladiščenje nevarnih snovi glede na vrsto nevarnih snovi, označevanje skladišč,
posebnosti skladiščenja nevarnih snovi, ki zapadejo pod Ex zahteve,
uporaba osebne varovalne opreme,
usposabljanje zaposlenih za varno rokovanje z nevarnimi snovmi,
poznal postopek nudenja prve pomoči za vsako nezgodo ali nujen primer, povzročen s kemičnimi snovmi, s katerimi dela.

Vsebina
1. del

Pregled zakonskih zahtev za obvladovanje nevarnih snovi na delovnem mestu,
skladiščenje nevarnih snovi,
pregledi prostorov in opreme,
popis in identifikacija nevarnih kemičnih snovi,
izdelava kemijske ocene tveganja,
monitoring kemičnih škodljivosti na delovnem mestu in biološki monitoring,
nevarni odpadki,
zakonske zahteve za primer izrednih dogodkov,
uporaba dezinfekcijskih sredstev.

2. del

Praktičen prikaz ureditve/urejenosti manjšega industrijskega skladišča nevarnih snovi (priprava registra kemikalij v organizaciji, seznama varnostnih listov in povzetka varnostnih listov, seznam zadevno nevarnih snovi za zavezance IED, prikaz opreme v industrijskem skladišču),
praktičen primer odstranjevanja nevarnih odpadkov (obrazec ob naročilu odvozov/ evidenčni list),
praktičen primer vprašalnika inšpektorja za kemikalije,
praktičen primer usposabljanja za preprečitev izrednih razmer zaradi razlitja nevarnih tekočin (register tveganj, eskalacijski postopek, poročilo ob izrednem dogodku),
pisni preizkus znanja.

Način dela

Na seminarju bomo teoretično predstavitev zakonskih obveznosti za organizacije prikazali tudi skozi praktične primere. Možna bo tudi diskusija o realnih primerih.
Seminar je namenjen

strokovnim delavcem na področju varnega dela ter okolja,
delodajalcem, ki želijo dvigniti varnostno kulturo, povečati profesionalno odgovornost in zadostiti zakonskim zahtevam,
predstavnikom zaposlenih, članom Sveta delavcev,
zaposlenim, ki delajo z nevarnimi snovmi.

Delavnica: Uveljavljanje standardov pri zagotavljanju kibernetske varnosti
2022-06-22 12:30 - 15:00 | Gospodarska zbornica Slovenije, Dimičeva ulica 13, Ljubljana, 1000, Slovenia
Kibernetske grožnje se še vedno intenzivirajo in postajajo vse bolj kompleksne, posledice pa vse večje. Z uporabo področnih standardov podjetja lahko obravnavajo kibernetsko varnost sistematično in celovito. Načrtovanje in izvajanje ukrepov kibernetske varnosti zagotavljanja varnosti podjetja dvignejo na višjo raven. Tako lahko bolje razumejo stanje ogroženosti in optimizirajo potrebne organizacijske in tehnične ukrepe.
Na delavnici bodo strokovnjaki predstavili kibernetske grožnje in koristi, ki jih podjetjem prinaša organiziran pristop k zagotavljanju kibernetske varnosti in prednosti uporabe standardov. V nadaljevanju bodo predstavljeni tudi del ukrepov za izboljšanje obravnave groženj in ukrepi celovitega ter sistematičnega pristopa k zagotavljanju kibernetske varnosti s praktičnimi primeri.
PRIJAVA

Motors: Why Bigger Isn’t Always Better
2022-06-23 19:00 - 20:00
Je večje boljše, ko gre za elektromotorje? Ali večji motor pomeni manjšo porabo energije, manj toplote ali daljšo življenjsko dobo? Odgovor je, da so bolj pomembni inovativni pristopi in pametnejša zasnova motorja.
Udeleženci se bodo naučili:

Kakšen je pristop inženirjev k novemu dizajnu motorjev.
Gonilniki in stroški novega pristopa do motorjev.
Kompromis med velikostjo, močjo, navorom, porabo energije in stroški.

Data Bites: Finding the unknown unknowns via Big Data Analytics
2022-06-24 12:00 - 13:30
EIT Manufacturing vas vabi na 5. dogodek Data Bites, ki bo v petek, 24. junija 2022 ob 12. uri. Predaval vam bo Dr. Andreas Kornherr na temo “finding the unknown unknowns via big data analytics”.
Tokratni dogodek Data Bites ponuja kratek uvod v programsko orodje za analizo velikih podatkov Percipio, ki prikazuje, kako podpira inovatorja pri iskanju relevantnih tem in ključnih besed, ki so podjetniku popolnoma neznane, torej tako imenovane »unknown unknowns«. Z uporabo vhodnih podatkov, je mogoče zlahka izvesti identifikacijo in analizo ustreznih prihodnjih tem skupaj z zbirko ustreznih povezav do literature, patentov in spletnih mest. Dobili boste vpogled v to, kako orodje deluje in kako lahko najdete tako neznane neznanke, ki utirajo pot do resničnih inovacij. Zahvaljujoč tesnemu sodelovanju z EIT Manufacturing bo na voljo povezava, kjer bodo zainteresirani uporabniki lahko po seji tudi preizkusili programsko opremo.
Dodatne informacije in prijava

Konferenca o industrijskih tehnologijah prihodnosti IndTech22
2022-06-27 - 2022-06-29
Evropska komisija vse, ki jih zanimajo industrijske tehnologije prihodnosti in se želijo povezati s ključnimi raziskovalnimi organizacijami, industrijskimi akterji in oblikovalci politik, obvešča, da bo med 27. in 29. junijem v Grenoblu v Franciji konferenca IndTech2022. Ta konferenca je organizirana na dve leti. Glavne teme letošnje konference bodo osredotočene na zeleni in digitalni prehod industrije.

Teme razprav na konferenci bodo: zeleni in digitalni prehod, krožnost in trajnostnost, umetna inteligenca za proizvodnjo, tehnologije osredotočene na človeka, nastajajoče prelomne tehnologije, mladi na področju znanosti in tehnologij.
Predvidene so razprave o izzivih za evropsko industrijo po pandemiji covida 19 ter predstavitev prvih rezultatov razpisov programa Obzorje Evropa in razprava o razpisih v letih 2023 in 2024.
Spletna stran konference: https://indtech2022.eu/home

The Era of Digitalization in the Metallurgical Sector
2022-06-28 08:00 - 17:00
Vabimo vas k udeležbi na “deep-dive” dogodku predstavitve s strani sodelujočih v projektu QU4LITY, kjer vam bodo predstavili 2 pilota v okviru projekta in vam odgovorili na morebitna vprašanja.
Program

10:00 -10:05
Welcome

10:05-10:45
Pilot 1: Real-time cognitive hot stamping furnace 4.0 + Q&A
GHI

10:45 -11:25
Pilot 2: Zero-Defects Manufacturing Digital Press Machine + Q&A
FAGOR

11:25-11:30
Closure of the event

Dobre prakse inoviranja
2022-06-29 10:00 - 11:00
Dobro je imeti sanje in ideje. Ampak ideja ni nič vredna, če je nekdo ne realizira.
Inovacija ni le nov izdelek ali proces. Je več. Veliko več kot to in ideja je šele začetek dolgega in dobro načrtovanega inovacijskega procesa. Na koncu je inovacija novost, ki jo podpira vzdržen in nadgradljiv poslovni model.
Na dogodku bomo se bomo dotaknili:

pomena ljudi v procesu inoviranja,
vloge strank in njihove povratne informacije,
nujnosti sodelovanja in skupnosti,
načinov sodobnega vodenja, ki spodbuja inovativnost,
vloge vodstva podjetja,
sodobnih inovacijskih procesov,
različne vrste inovacij,
inovacijske strategija in računovodenja inovacij,
oblikovanje storitev, trajnosti, »pitchanja« idej in še česa.

Izvajalec delavnice:
dr. Aleš Ugovšek, vodja strategije v podjetju M Sora
Dodatne informacije in prijava

5. European AI Forum
2022-06-30 10:00 - 17:00
Vabljeni na 5. European AI Forum, ki bo potekal 30. 06. 2022 s pričetkom ob 10. uri. Med glavnimi organizatorji je tudi iniciativa AI4SI.
Več o forumu si lahko preberete spodaj in na spletni strani.
AI for Slovenia and The ICT association of Slovenia (ZIT) are inviting you to the 5th edition of the European AI Forum organized by Hub France IA this year as part of the French presidency of the European Union.
On the program, in addition to the speeches and live keynotes, we look forward to bringing you the following panels:

Round table on AI in finance.
Panel 1: AI and defense – How to approach the new security situation in Europe?
Panel 2: AI regulationsWhat is the current status of the various regulations around – AI and what will be the consequences?
Panel 3: AI and energy – How can AI guarantee energy stability in the European Union?

REGISTRACIJA>> https://form.typeform.com/to/mmy635Ql?typeform-sou…

B2B srečanja s katarskimi industrijskimi podjetji
2022-07-05 - 2022-07-06
Vljudno vabljeni na virtualna B2B srečanja s katarskimi industrijskimi podjetji, ki bodo v organizaciji Enterprise Europe Network – Qatar Development Bank, Tasdeer, potekala 5. in 6. julija 2022.
Dogodek je namenjen krepitvi globalne prepoznavnosti katarskega proizvodnega sektorja s področij:

Udeležbo na dogodku potrdite preko prijavnega obrazca, najkasneje do 6. julija 2022. Udeležba na dogodku je brezplačna.
Podrobna navodila za prijavo so objavljena tukaj. Dovolite da vas ob tem prijazno spomnimo, da boste z vsebinsko kakovostno predstavitvijo vašega podjetja pritegnili večjo pozornost in interes udeležencev dogodka za B2B srečanja z vami. Pri opisu kategorije »Marketplace« jasno opredelite proizvod/storitev/partnerstvo/strokovno znanje, ki ga vaše podjetje išče ali ponuja. Pri prijavi vas prosimo, da kot podporno pisarno izberite SI – Chamber of Commerce and Industry of Slovenia.
Dodatne informacije:
Predstavitev katarskih podjetij
Organizacijska pojasnila
GZS kontakt za dodatna pojasnila: Nataša Turk, T 01 58 98 152, E natasa.turk@gzs.si.

SIQ izobraževanja
2022-07-06 08:00 - 2022-12-31 17:00
Obveščamo vas, da je na spletu SIQ objavljen nov program izobraževanj za drugo polletje 2022.
Za vas smo pripravili pester nabor strokovnih izobraževanj. Ponudbo smo obogatili tudi z novimi aktualnimi vsebinami.
Nudimo:

Izobraževanja, coaching, strokovno podporo in publikacije,
izmenjavo izkušenj iz prakse, brezplačna strokovna srečanja,
izvedbo izobraževanj v odprti ali zaključeni skupini, v predavalnici ali v spletni ali hibridni obliki,
izvedbo izobraževanj v tujih jezikih,
možnost vpisa v SIQ Register notranjih presojevalcev, kjer vam nudimo veliko ugodnosti kot registriranemu notranjemu presojevalcu ter vpis v register, ki je javno objavljen na spletni strani SIQ Ljubljana.

Izvedba izobraževanj v organizaciji SIQ
– Popust za člane/nečlane:

člani, ki so imetniki SIQ certifikata 15% popust na kotizacijo,
člani, ki niso imetniki SIQ certifikata 5% popust na kotizacijo,

Popusti, odobreni s strani SIQ, se med seboj ne seštevajo. Popusti veljajo le za izobraževanja, ki trajajo vsaj 7 pedagoških ur.

Več o programih izobraževanj >>

AMULET razpis: B2B in zadnja priložnost, da najdete partnerja in zastavite vprašanja
2022-07-07 10:00 - 18:00
Obveščamo vas, da je rok za oddajo vlog, za 1. odprti razpis AMULET, podaljšan za tri tedne. Novi rok je 20. julij 2022 do 17:00 CEST. To bi številnim MSP, ki bi jih morda zanimalo sodelovanje, omogočilo, da se prijavijo na 1. odprti razpis AMULET. Svojo prijavo lahko kadar koli izpolnite tukaj: https://amulet-h2020.fundingbox.com
V podporo pri iskanju partnerjev za oblikovanje konzorcija in pripravi predloga organiziramo B2B srečanje, dne 7. julija 2022 ob 10:00 CEST.

Če ste MSP, ki se želite prijaviti na odprti razpis, vendar tega še niste storili, se registrirajte in pridružite seji B2B! Med tem dogodkom boste lahko v 2 minutah predstavili:
– Vaše podjetje in dejavnosti
– Vaši glavni interesi
– interesni izzivi
– Vrste partnerjev, ki jih iščete
Zato bodite pripravljeni! Povezava do registracije: https://zoom.us/meeting/register/tJcvfuirqzkuGdB38CZpGS6AOfgQD5KlLpGL
Ne pozabite, da če še vedno iščete partnerje, vam ponujamo tudi Matchmaking in Social Wall na platformi Eventtia: https://live.eventtia.com/en/amulet-h2020
Ne zamudite zadnje priložnosti za prijavo in prejmite do 120.000 € na projekt – čas se izteka!
VEČ >>
